projecte-aina/catalan_government_crawling huggingface dataset:
Les empreses poden interactuar amb les Oficines de Treball del SOC a través d'Internet per gestionar les seves ofertes de treball i estalviar temps en la cerca de persones treballadores.
El SOC facilita la intermediació a través del servei telemàtic de gestió d'ofertes.
Les empreses s'han de donar d'alta a la base de dades del SOC per tal d'accedir a la informació sobre els millors professionals i altres gestions relacionades amb la contractació.
Per poder fer servir el servei telemàtic de suport del SOC cal demanar l'alta com a usuari del sistema.
Les seves actuacions incideixen directament en el foment de la contractació en el mercat laboral ordinari i la creació de llocs de treball
El Servei Públic d'Ocupació de Catalunya ha ampliat de 3 milions d'euros el pressupost del Programa 30 Plus per atendre totes les sol·licituds presentades.
Aquest programa està dissenyat per afavorir la inserció laboral de persones de 30 anys i més, incidint directament en el foment de la contractació en el mercat laboral ordinari i la creació de llocs de treball.
Aquesta ampliació (que permetrà passar d'un pressupost de 7,3 a 10,3 milions) donarà resposta a l'elevat nombre de sol·licituds que s'han presentat per inscriure's en aquest programa.
En paral·lel, el Servei Públic d'Ocupació de Catalunya també ha modificat els terminis d'execució del programa que es van veure alterats per l'aplicació de l'estat d'alarma el passat mes de març.
Amb aquest endarreriment es garantirà que les entitats puguin iniciar els seus projectes.
El programa està dissenyat per afavorir la inserció laboral de persones de 30 anys i més
La directora del SOC agraeix la implicació i professionalitat dels i les treballadores per garantir els drets de la ciutadania en una situació complexa
Tallers d'orientació al sector digital
S'atorguen 625.000 euros per la contractació i formació de 52 persones tècniques per tasques de mediació i ajut a treballadors/es temporers de la campanya agrària de la demarcació de Lleida
La part més important d'aquest pressupost, 65,3 milions d'euros, està destinada als centres especials de treball i se'n beneficiaran unes 10.000 persones treballadores amb discapacitat i 1.100 professionals de suport
La Unió Europea tal com la coneixem és el resultat d'un procés que va començar el 1957 amb el Tractat de Roma
Treball estima que al voltant de 300.000 persones encara estan pendents de rebre la prestació d'atur a Catalunya per part del Ministerio de Trabajo y Economia Social
Per garantir la seguretat dels participants el programa s'ha suspès de forma temporal
El Departament ja ha començat a fer el pagament dels ajuts, la mitjana dels quals és de 854 euros.
S'han atorgat 4.860.000 euros després de resoldre 5.668 sol·licituds
L'atur ha pujat en 5.800 persones i deixa en 411.600 el nombre d'aturats a Catalunya.
L'ocupació ha baixat en 27.000 persones i es situa en 3.451.200 segons les dades del primer trimestre de l'EPA
El podran sol·licitar les persones treballadores afectades per un ERTO, les persones treballadores amb contracte temporal que han estat acomiadades i també les persones treballadores per compte propi
Es regula introduir la formació telemàtica sempre que sigui possible i es prorroguen els terminis de determinats programes i els contractes vinculats suspesos per la crisi
Els cursos els impartirà la Unió Consorci Formació i garantirà que les persones desenvolupin la seva feina amb professionalitat
Es fa una crida a professionals i personal per treballar en centres residencials d'atenció a la gent gran
Es tracta d'un ajut econòmic de fins a 2.000 euros per a les persones treballadores autònomes, persona física
Les competències en la tramitació i el pagament de les prestacions d'atur corresponen al Ministeri de Treball i Economia Social, a través del SEPE, però davant el previsible increment de les consultes i demores dels propers dies, el SOC ha decidit anticipar-se
La xarxa d'empreses amb compromís, Xe, és un projecte que neix de la voluntat de col·laboració público-privada entre les empreses catalanes i el Govern de la Generalitat de Catalunya.
En aquest context, les actuacions del projecte Xe se centren a compartir coneixements i posar en marxa eines i mesures per impulsar accions que millorin el posicionament de les persones al mercat laboral.
Actuacions dirigides a persones en situació de desocupació amb la finalitat d'aportar-los coneixements sobre les empreses que millorin la seva ocupabilitat.
Actuacions de treball en xarxa, sovint jornades de portes obertes, en què les empreses comparteixen les bones pràctiques que desenvolupen.
El SOC ofereix a les empreses la possibilitat d'oferir pràctiques no laborals a persones joves en situació d'atur.
L'objectiu és dotar les persones joves amb qualificació d'experiència laboral per a la seva inserció laboral.
Aquestes pràctiques no laborals en empreses no impliquen, en cap cas, l'existència de relació laboral entre l'empresa i la persona que les fa.
D'altra banda, també s'ofereix la possibilitat de fer pràctiques no laborals en empreses per a persones joves graduades a la Universitat Autònoma de Barcelona.
La sol·licitud per subscriure el conveni al portal Tràmits Gencat.
L'empresa interessada ha de fer sol·licitud de subscripció del conveni de col·laboració amb el SOC a l'Oficina de Treball que li correspongui, i indicar les dades dels perfils professionals que es necessiten per a les pràctiques que s'ofereixen, com també el programa de pràctiques i les condicions, fent servir els formularis normalitzats.
G146NILO-015 Sol·licitud de subscripció de conveni de col·laboració
G146NILO-016 Perfil professional i programa de pràctiques
G146NILO-017 Acord entre l'empresa i la persona jove per al desenvolupament de pràctiques no laborals
G146NILO-019 Comunicació de baixa del jove i sol·licitud de persones candidates noves
G146NILO-018 Certificat de pràctiques no laborals
G146NILO-020 Relació de persones candidates seleccionades
Reial Decret 694/2017 de desenvolupament de la Llei 30/2015, de 9 de setembre, que incorpora una modificació sobre el Reial Decret 1543/2011, de 31 d'octubre, que regula les Pràctiques no Laborals
Llei 11/2013, de 26 de juliol, de mesures de suport a l'emprenedor i d'estímul al creixement i de la creació d'ocupació
Reial decret 1543/2011, de 31 d'octubre, pel qual es regulen les pràctiques no laborals en empreses
Ordre TAS/718/2008, de 7 de març, per la qual es desenvolupa el Reial decret 395/2007, de 23 de març
Reial decret 1493/2011, de 24 d'octubre, pel qual es regulen els termes i condicions d'inclusió en el Règim General de la Seguretat Social de les persones que participen en programes de formació
Resolució EMO/855/2012, de 25 d'abril, de delegació de competències de la directora del SOC als/a les directors/ores de les Oficines de Treball del SOC
El mercat de treball i la realitat de les persones en situació d'atur estan patint una important transformació els darrers anys.
Els serveis públics d'ocupació tenim el repte d'anticipar-nos per donar la millor resposta a la finalitat del sistema d'ocupació:
En definitiva: promoure el ple desenvolupament del dret a l'ocupació digna, estable i de qualitat.
Per complir amb aquest objectiu és necessària una millora i transformar els serveis públics d'ocupació; un procés en què estem immersos però que necessàriament cal posar en comú i reorientar de forma constant, atenent a una realitat canviant i cada vegada més complexa.
Aquest és el motiu del projecte El SOC del Futur, que arrenca amb l'organització de dues primeres sessions de formació interna adreçades a tot el personal de la direcció tècnica del SOC.
El secretari general ha destacat que "és la primera reducció en sis mesos, per tant, veiem la llum perquè demostra que estem reactivant l'economia"
El termini de presentació de les sol·licituds és des del 31 de juliol fins al 30 de setembre de 2020
El termini de presentació de les sol·licituds és des del 28 de juliol de 2020 fins al 17 d'agost de 2020
La voluntat del SOC és impulsar acords amb el SEPE per garantir també la tramitació de les prestacions i consolidar aquest punt d'atenció com a Oficina de Treball
Els ajuts, que es gestionaran a través del Consorci de Formació Contínua de Catalunya, beneficiaran els sectors del comerç, l'hostaleria, el turisme i la cultura
Aquests premis del CCFP reconeixen per primera vegada les bones pràctiques de tots els actors del sistema: trajectòries individuals, centres formatius, i empreses i altres entitats en l'àmbit de l'FP
L'objectiu és incrementar el grau d'ocupabilitat d'un col·lectiu d'especial vulnerabilitat
Les experiències professionals tenen una durada de 12 mesos i van acompanyades per accions de formació
En representació de la Generalitat de Catalunya hi van assistir el SOC i el CFCC
Fem Ocupació per a Joves i 30Plus: programes de polítiques actives d'ocupació del SOC
El SOC va assistir a les jornades de treball organitzades per l'ESF TN Youth Employment Network sobre Ocupació Juvenil que van tenir lloc els dies 21 i 22 de febrer, a la ciutat polonesa de Gdansk.
L'objectiu és afavorir la inserció laboral de les persones joves d'entre 18 i 29 anys, en situació d'atur i prioritàriament amb experiència professional
Activitats formatives presencials i virtuals
Formació per a persones en atur que vulguin trobar una sortida professional en el sector del transport per carretera
Suport a la consolidació, enfortiment i reinvenció del treball autònom a Catalunya
També s'ha aprovat la convocatòria de subvencions del SOC de més d'1 milió d'euros per al desenvolupament d'espais de recerca de feina en l'àmbit de l'orientació per a l'ocupació
Els ajuts aniran adreçats a les persones que han perdut la feina a partir del 16 de març de 2020, entre d'altres
Les Oficines de Treball obertes al públic atenen amb cita prèvia
Des del 13 de juny el Museu d'Història de Catalunya torna a obrir les portes i es podrà visitar l'exposició gratuïta sobre la vaga de La Canadenca fins al 13 de setembre
L'1 de juny s'aixeca la suspensió de terminis provocada per la COVID-19
Més informació a l'apartat ' Entitats del sistema d'ocupació de Catalunya '
Per tal de millorar la seguretat del sistema GIA properament caldrà la identificació digital de totes les persones usuàries per accedir a l'aplicació.
Aquest canvi s'implementarà a partir de setembre/octubre.
A més de la identificació amb el certificat digital, també s'ha habilitat l'IDcat Mòbil.
L'atur ha pujat en 11.293 persones, fins a 480.642, i l'afiliació mitjana a la Seguretat Social ha baixat en 22.824 persones (-0,68%), fins a 3.341.626
El secretari general de Treball, Afers Socials i Famílies, Josep Ginesta, ha explicat que l'augment de l'atur registrat del mes d'agost (+11,293 persones) i el descens de la mitjana de persones afiliades a la Seguretat Social (-22.824 persones) a Catalunya es deu a una "finalització precipitada de la temporada d'estiu que ha tingut un impacte rellevant en el mercat de treball català".
"El final precipitat de la campanya turística d'estiu derivat del Covid-19 i de decisions de determinats governs europeus de condicionar, limitar o desaconsellar les visites al nostre país han provocat una davallada important de la demanda al sector turístic i àmbits vinculats a l'activitat turística", ha destacat Ginesta.
El secretari general també hi ha afegit "les decisions preses de caràcter intern per limitar el creixement dels contagis i de la pandèmia".
Josep Ginesta ha xifrat en 299.302 les persones treballadores afectades per les conseqüències de la pandèmia en el mercat de treball a data d'avui, que és el resultat de la suma de les 170.242 persones que encara estan afectades per expedients de regulació temporal d'ocupació (ERTO) més els 129.060 llocs de treball perduts entre l'últim dia de febrer fins a l'últim dia d'agost de persones afiliades a la Seguretat Social.
El secretari general ha apuntat que "és esperable que persones que hagin estat desafectades dels ERTO durant juliol i agost vinculades a la temporada d'estiu turística puguin veure's reafectats per la finalització precipitada de la campanya".
Ginesta ha explicat que des del sectors més afectats han comunicat que "ja no tenen demanda per al mes de setembre, que han centrat la campanya bàsicament al turisme nacional, i que la falta de turisme internacional provoca la precipitació de la finalització de l'activitat vinculada al turisme".
Per tant, el secretari general ha advertit que "el mes de setembre haurem d'estar expectants al comportament que hi haurà entre reafectacions i desafectacions de persones en ERTO i de la capacitat de l'economia catalana de recuperar activitat i dinamisme com havia tingut en altres moments".
A més, ha apuntat que "també haurem d'estar a l'expectativa dels rebrots, de l'evolució de la pandèmia i de les decisions sobre la mobilitat que també tenen un impacte sobre l'economia".
Dades de l'atur registrat del mes d'agost de 2020
Catalunya ha registrat un augment de latur registrat de 11.293 persones el mes d'agost (+2,4%), el que deixa el nombre de persones en atur en 480.642.
En termes interanuals, l'atur registrat puja a Catalunya 109.224 persones (+29,4%)
El nombre de persones afiliades a la Seguretat Social ha baixat 22.824 persones (-0,68%) de mitjana, el que implica que ara hi ha 3.341.626 persones afiliades a Catalunya.
En termes interanuals, s'ha produït un descens de 113.820 persones, el que significa una baixada del 3,29%
Del 21 al 23 de setembre, al Palau 8 del recinte de Montjuïc
Els dies 21, 22 i 23 de setembre, el Servei Públic d'Ocupació de Catalunya (SOC) participarà en el Saló d'Ocupació, al Palau 8 del recinte de Montjuïc (Fira de Barcelona).
El Saló oferirà als participants orientació per accedir al món laboral o per reorientar-se professionalment.
El Saló de l'Ocupació ofereix la possibilitat d'informar-se, assessorar-se i conèixer els perfils de treball més demandats en diferents sectors, així com de contactar amb empreses i entitats que busquen incorporar treballadors a les seves organitzacions.
Entre les seves activitats s'inclouen xerrades, conferències, tallers per afrontar amb èxit la tasca de trobar feina, espais d'assessorament individualitzat, a més de serveis personalitzats d'orientació laboral i de defensa dels drets del treballadors.
Enguany, el SOC estarà present a l'espai "Coneix: Busques orientació per accedir al món laboral?", amb la finalitat d'orientar i assessorar sobre com buscar feina en funció de les necessitats de cada visitant.
També hi haurà un àrea per conèixer entitats i opcions laborals al tercer sector i un espai obert a professionals del món de l'ocupació per compartir idees, estratègies i bones pràctiques en recursos humans, transformació del treball i inserció laboral.
• Més informació: http://www.salocupacio.com/ca/home
El SOC estarà present a l'espai "Coneix: Busques orientació per accedir al món laboral?", per orientar i assessorar sobre com buscar feina
Informació per a les persones usuàries del SOC
Façana d'una Oficina de Treball del SOC
L'Oficina de treball del Vendrell romandrà tancada des d'avui i fins el 2 doctubre, inclòs.
La propera data obertura serà el 5 d'octubre.
Tots els tràmits que fins ara es feien a l'Oficina del Vendrell es continuaran fent a través del telèfon gratuït 900 800 046
En l'actual context de crisi social i laboral Catalunya perd recursos en polítiques actives d'ocupació
Interior d'una Oficina de Treball
S'ha celebrat la conferencia sectorial de empleo y asuntos laborales de l'Estat on el Govern, a través del Departament de Treball, Afers Socials i Famílies, ha constatat la retallada del fons per a polítiques actives d'ocupació que rebrà durant aquest 2020.
Tal com es va donar a conèixer durant el mes d'abril, el Ministerio de Trabajo y Economia Social rebaixa el pes relatiu dels recursos distribuïts a les comunitats autònomes i, en el cas de Catalunya perd 86 milions d'euros respecte de l'any anterior; pateix una retallada del 22,14% dels fons per a polítiques actives d'ocupació.
El conseller de Treball, Afers Socials i Famílies, Chakir El Homrani, ha afirmat que "no comprenem aquesta decisió i ens sembla del tot injustificada.
Passar la tisora en els recursos que les administracions destinem a les persones treballadores i a les empreses en un context laboral tan complicat com l'actual és intolerable."
Treball, Afers Socials i Famílies no comparteix els nous criteris que fan que Catalunya perdi ni més ni menys que 86 milions d'euros quan es tracta del territori de l'Estat on s'han presentat més expedients de regulació de l'ocupació.
De la mateixa manera, el Departament mostra la seva preocupació pel càstig addicional que pateixen les persones treballadores que han perdut la feina i que veuen com, per exemple, les formacions per requalificar-se i tornar al mercat de treball queden sense finançament.
El total de recursos que l'Estat aportarà a Catalunya baixa fins als 302,5 milions d'euros.
Alhora, Catalunya s'ha vist perjudicada per una doble retallada ja que s'han modificat els criteris objectius de distribució vigents amb una reducció dels percentatges que li corresponien pels bloc de formació del 20%.
Catalunya té menys recursos perquè una part dels que li corresponen, l'Estat decideix repartir-los a d'altres comunitats autònomes que en surten beneficiades.
També es veuen perjudicades altres comunitats autònomes com Andalusia, Canàries, Murcia i La Rioja.
D'altra banda, Treball, Afers Socials i Famílies també ha manifestat a la reunió el seu desacord amb la manca de resposta a la necessitat d'estabilitzar els orientadors del serveis públics d'ocupació, és a dir, se segueixen mantenint mitjançant programes i amb poca estabilitat laboral els professionals que s'ocupen d'orientar les persones que busquen feina i no es pot avançar en la negociació per la seva incorporació de forma estable.
El Homrani afirma que "és un contrasentit molt gran que professionals que s'ocupen des del serveis públics d'orientar les persones cap un treball estable i de qualitat, siguin precisament persones treballadores amb poca estabilitat".
Cursos per a persones en situació d'atur o en actiu
Taller del Centre de Formació Professional d'Automoció (Martorell)
Especialitzat en el sector de l'automoció impulsa programes de formació professional per a l'ocupació i formació professional a demanda de les empreses.
El Centre de Formació Professional d'Automoció pot donar cobertura a diferents àrees professionals del sector de l'automoció.
Es poden impartir cursos de certificats de professionalitat, de catàleg i de disseny propi, i totes tres formacions donen resposta a les necessitats d'un sector cabdal de l'economia catalana: l'automoció.
Enguany s'han afegit els cursos de Programació CNC (FAGOR, FANUC, SIEMENS) i el curs Programació del braç robòtic FANUC.
Consulteu tota l'oferta formativa disponible pels següents mesos
Enguany s'han afegit els cursos de Programació CNC i el curs Programació del braç robòtic FANUC
Per a persones en situació d'atur o en actiu i 100% subvencionats
Els serveis d'informació a les empreses que ofereix el SOC inclouen suport en els processos de selecció, contractació i formació dels candidats; i informació per part de tècnics especialitzats en l'àmbit de l'ocupació sobre:
Totes les empreses que hi estiguin interessades.
Podeu informar-vos-en a través de les Oficines de Treball del SOC, o bé enviant un missatge de correu electrònic a [EMAIL].
L' ACTIC (acreditació de competències en tecnologies de la informació i la comunicació) és un certificat emès per la Generalitat de Catalunya que dona a conèixer a qualsevol empresa o administració quin nivell de coneixements i capacitats (bàsic, mitjà o avançat) es té en l'ús de les TIC, i facilita els processos de selecció de personal per a un lloc de treball.
Així doncs, l'ACTIC permet a qualsevol persona de més de 16 anys demostrar les seves competències en TIC mitjançant una prova per ordinador.
La prova és telemàtica, encara que s'ha de fer en un centre col·laborador autoritzat per la Generalitat, que garanteix que es fa en les condicions adequades.
Hi ha més de 300 centres distribuïts per tot Catalunya, amb molta diversitat d'horaris d'avaluació.
La sol·licitud i l'obtenció del certificat també són telemàtics.
No cal esperar cap convocatòria per presentar la sol·licitud.
Els certificats són una eina que pot facilitar l'obtenció d'una feina, la promoció professional, l'accés a eines d'aprenentatge virtual o l'obtenció d'una certificació professional.
Tota la informació sobre les finalitats de l'ACTIC, el procediment per obtenir l'acreditació, els centres col·laboradors, així com altres dades, recursos i noticies relacionats amb aquesta acreditació es pot consultar al web de l'ACTIC.
Una quarantena de professionals del SOC van treballar durant els tres dies del certamen
Prop de 700 persones van passar per l'estand del Servei Públic d'Ocupació de Catalunya (SOC) durant els tres dies que va tenir lloc el Saló de l'Ocupació 2020, el primer certamen d'aquestes característiques a la Fira de Barcelona des de l'inici de la pandèmia de la covid-19.
La gent que va apropar-se a l'estand del SOC, ubicat a l'espai 'Coneix' del Saló, va interessar-se principalment pels serveis i programes del Servei Públic d'Ocupació i també, en alguns casos, va poder formalitzar l'alta com a demandant d'ocupació.
El Saló va tenir lloc entre el 21 i el 23 de setembre.
Una quarantena de professionals del SOC van treballar durant els tres dies del certamen.
La seva feina va consistir en orientar les persones interessades i proporcionar-los les eines i instruments més útils en funció de les seves necessitats per a la recerca de feina.
Els professionals del SOC van informar sobre els diferents serveis i programes i van tramitar gestions, sobretot l'alta com a demandant d'ocupació